El cascu antiguu de  Peñaranda fou declaráu, en 1973, Conxuntu Históricu Artísticu, nel arrodiu las suas tres plazas sucesivas: la de Martínez Soler, la de la Costitución y la d'Hespaña, separtadas estas duas cabeiras pul antiguu emplazamientu del Palaciu de los Condes. Apresentan una cadarma reutangular mui allargada, flanquiada nos sous llaos sur y norte pula eigrexa y el cientru cultural de la Fundación Germán Sánchez Ruipérez; los llaos este y oueste tan porticaos y cun deillas cais abiertas nos sous llenzos.